ร้านตั้งอยู่บนถนนชายทะเล-บางขุนเทียน ลึกพอควรจากถนนใหญ่พระราม 2 ร้านอยู่ฝั่งขวามือ ริมถนนมีป้ายร้านชัดเจน

เมนูที่สั่งวันนี้:

ปลากระพงทอดน้ำปลา 430 บาท - ทอดได้ดี สีสวย ไม่อมน้ำมัน กรอบนอกนุ่มใน หอมน้ำปลาที่ราด รสชาติกะลังดี เค็มนำ หวานตาม อร่อย!!

เนื้อปูผัดผงกระหรี่ 280 บาท - หวานนำ ไม่หอมผงกระหรี่ เนื้อปูหาไม่ค่อยเจอ อาจจะเพราะผัดรวมกะเครื่องกะไข่ไปแล้ว แต่ไม่ค่อยรู้สึกปูเลย

ต้มยำเนื้อปลาเก๋า - รสอ่อน แต่เปรี้ยวนำ ปลาโอเคดี ไม่คาว

กุ้งอบวุ้นเส้น - กุ้งตัวกลางๆ เนื้อแน่น รสวุ้นเส้นกลางๆ ยังไม่หอมเครื่องอบเท่าที่ควร

ผัดผักกระเฉด - ผักกระเฉดดี ไม่แก่ ไม่เหนียว รสชาติใช้ได้

น้ำจิ้มซีฟู๊ด - รสกลางๆ ไม่ค่อยแซ่บ แต่ก้อกลมกล่อม

** บางเมนูจำราคาไม่ได้ บิลแจ้งราคาแบบงงๆ เป็นรหัส **

สรุปจานพระเอกยกให้ปลากระพงทอดน้ำปลา จานที่ผิดหวังคือเนื้อปูผัดผงกระหรี่

ปล. ประทับใจการบริการของพนักงานรับรถ ตอนจอดรถผมบอกว่าขอน้ำแข็งหน่อย จะเอามาแช่ของสดที่อยู่ท้ายรถ พนักงานรับรถก้อวิ่งไปเอามาให้ถุงใหญ่เลย สุดยอดดดด

11/12/56